ไม่ราบว่าเป็นอะไรครับ ปวดมากครับ เป็นมา 3 วันแล้ว 2 วันแรกแค่บวบเฉยๆ วันที่ 3 ถึงมีสีขาวๆตรงกลาง
สวัสดีค่ะ อาการบวมบริเวณขาหนีบ ปวด และมีสีขาวตรงกลาง มีน้ำเหลืองไหลซึม อาจเป็น1. เป็นฝี ซึ่งเกิดจากการอักเสบติดเชื้อของชั้นผิวหนังและเนื้อเยื่อใต้ผิวหนัง จนทำให้เนื้อเยื่อบวมเป็นก้อนนูน แดง ร้อน ปวด และมีหนองอยู่ภายในโดยจะเห็นเป็นหัวสีขาวออกเหลือง หากมีรูเปิดออก ก็จะเห็นหนองไหลออกมา บางรายอาจมีไข้ร่วมด้วย2. ต่อมน้ำเหลืองที่บริเวณขาหนีบอักเสบจากการติดเชื้อ ซึ่งเกิดจากโรคติดต่อทางเพศสัมพันธ์ต่างๆ เช่น เริม หนองใน ซิฟิลิส แผลริมอ่อน ฝีมะม่วง เป็นต้น3. วัณโรคต่อมน้ำเหลือง แต่พบได้น้อยที่ขาหนีบ และมักมีไข้ร่วมด้วย4 .ก้อนซีสต์ไขมันใต้ผิวหนัง (epidermal inclusion cyst) จะคลำได้เป็นก้อนที่ค่อนข้างนิ่ม และอาจพบรูเปิดจากก้อน ซึ่งหากบีบออกอาจเห็นมีสารสีขาวคล้ายเนย มีกลิ่นเหม็น ดูคล้ายหนอง โดยปกติจะไม่ได้ทำให้มีอาการเจ็บหรือปวด แต่หากมีการอักเสบติดเชื้อ ก็จะทำให้เจ็บปวด ผิวหนังรอบๆ เกิดการบวมแดงได้5. ไส้เลื่อนขาหนีบ (inguinal hernia) จะทำให้เกิดการบวมเป็นก้อนที่ขาหนีบ และมีอาการปวดได้ แต่จะไม่มีน้ำเหลืองหรือหนองไหลออกมาแนะนำควรไปพบแพทย์เพื่อตรวจหาสาเหตุและรักษานะคะ ไม่ควรปล่อยไว้ เพราะหากเกิดจากการอักเสบติดเชื้อต่างๆ เชื้อก็อาจเข้าสู่กระแสเลือดและทำให้เกิดภาวะแทรกซ้อนต่างๆ ตามมาได้ค่ะ ในเบื้องต้น ก็ควรหาผ้าก๊อซหรือผ้าสะอาดปิดบริเวณจขาหนีบไว้ ไม่ไปแกะ บีบน้ำเหลืองออก ไม่ทายาหรือครีมต่างๆ เองค่ะ